google/wiki40b huggingface dataset:
Andreas Wildhagen

Biografi

Wildhagen vokste opp  i Oslo og startet studier av utøvende musikk ved Norges musikkhøgskole i 2012 der han fikk sin mastergrad i 2014. Han har deltatt på en rekke plater med band som Paal Nilssen-Love sitt «Large Unit», Nakama, Lana Trio, Momentum, Jonas Cambien Trio, og Mopti. I 2016 han ga ut sitt solo debutalbum No Right No Left på Nakama Records.
Nord-Mindanao

Demografi

Majoriteten av regionens innbyggere er immigranter fra Cebu og Iloilo, og deres etterkommnere. Andre befolkningsgrupper er Waray-warays, Tagalogs og Maranaos.

Klima

Nedbøren er jevnt fordelt gjennom året.  Regionen har rikelig med vegetasjon, naturlige kilder og regionens temperte klimasone er knyttet til  at mye av regionens areal ligger i fjellene.

Økonomi

Økonomien i Northern Mindanao er hovedsakelig basert på primærnæringer. Industri finnes hovedsakelig i  Cagayan de Oro City og i Iligan.  Den berømte Del Monte Plantasjen er lokalisert i Bukidnon og fabrikken er plassert  i Cagayan De Oro.  Agus-IV til VII Vannkraftverkene i Iligan City og  Baloi, Lanao del Norte er hovedforsyningen av strøm i  Mindanao.
Medisinsk oksygenmaske

Ei medisinsk oksygenmaske er medisinsk utstyr som, av ulike årsaker, skal assistere pasientens respirasjonssyklus og anrike oksygenopptaket. Det finnes flere typer og ofte mange ulike modeller.

Ikke-gjenpustermaske

Såkalte ikke-gjenpustermasker er ansiktsmasker som er konstruert slik, at CO₂-rik eksos fra respirasjonssyklusen forlater masken når pasienten puster ut fra lungene, mens O₂₋rik gass (som kan være en blandingsgass eller 100 % ren medisinsk oksygen) slippes inn når pasienten trekker pusten. Det er svært viktig at slike masker er tilpasset ansiktet, slik at det ikke oppstår lekkasjer under respirasjonssyklusen.
I utgangspunktet finnes det to typer; med og uten reservoar. Masker med reservoar tjener større inntak per åndedrag, fordi gassen som skal pustes inn havner i reservoaret under utpusting og pustestopp, og kan derfor tilføres sammen med den innstilte gasstrømmen når det pustes inn. Det finnes mange ulike modeller på markedet. De enkleste er rimelige enbrukermasker (som kastes etter bruk) som ofte ikke alltid er helt tette. Slike masker tjener mange formål, men ikke alle. De er beregnet på bruk i en kort periode, som for eksempel under en innleggelse ved sykehus. Høykonsentrasjonstypen er beregnet på pasienter som skal puste inn 100 % ren medisinsk O₂. Slike masker er nesten alltid utrustet en tykk myk kant av silikon, slik at masken skal tette 100 % til ansiktet, og et (ofte større) reservoar (typisk opp 2–3 liter). Høykonsentrasjonsmasker uten reservoar er som regel tilpasset til bruk sammen med demand-ventil, som gir den mengde gass pasienten puster og derfor ikke er avhengig av reservoar. Høykonsentrasjonsmasker er litt mer kostbare og benyttes vanligvis av personer med klasehodepine og noen andre lidelser.

CPAP-maske

En tredje type ikke-gjenpustermaske er såkalte CPAP-masker, som benyttes sammen med en CPAP-maskin. Dette er masker som må tilpasses individuelt, fordi pasientene skal sove med dem. Det eksisterer imidlertid mange typer. CPAP-masker brukes blant annet til å assistere personer med søvnapné og respirasjonssvikt, for eksempel personer med kronisk obstruktiv lungesykdom (KOLS).
Buena Vista County

Navn

Fylket er oppkalt etter slaget ved Buena Vista i den meksikansk-amerikanske krigen.
R:.L:. Polaris

R:.L:. Polaris er en St. Johannesloge i byen Fuengirola på Costa del Sol i Málaga, Spania som er underlagt den spanske storlosje (GLE). Losjen har sin opprinnelse i Costa del Sol St. Johannes Frimurergruppe, som ble opprettet den 27. april 1981 underlagt Den Norske Store Landsloge i Den Norske Frimurerorden. Den 2. april 2007 ble den opphøyd til broderforening og skiftet navn til Costa del Sol St. Johannes Broderforening.
Den 31. mai 2015 ble aktiviteten i broderforeningen nedlagt
. Årsaken var at GLE ikke tillot at en norsk frimurergruppe opererte på spansk jord, som var området for GLE’s jurisdiksjon. En avtale ble inngått med GLE, og R:.L:. Polaris er møtestedet for frimurere som er medlem av Den Norske Frimurerorden, men som følger lovene til den spanske storlosje.
På samme måte er St. Johanneslogen L:.R:. Dovre no. 184 blitt grunnlagt på Costa Blanca og R:.L:. Rondane på Gran Canaria.
Chris Evans (skuespiller)

Bakgrunn

Chris Evans er født i Sudbury i Massachusetts. Han har italienske og irske aner og er oppvokst som katolikk. Chris tok eksamen ved Lincoln-Sudbury High School i 1999 og det var meningen at han skulle gå på NYU etter high school.

Karriere

Etter high school dro Chris Evans til New York der han tok et sommerkurs i skuespilleri. Samme sommer møtte han en agent som hjalp ham i gang med karrieren. Han fikk små roller i TV-serier som Boston Public og The Fugitive og en rolle i serien Opposite Sex før han fikk sin første store rolle som Jake Wyler i Not Another Teen Movie.
Evans fikk flere hovedroller, blant annet i The Perfect Score og Cellular. Hans gjennombrudd kom som Johnny Storm i Fantastic Four-filmene Fantastic Four og Fantastic Four: Rise of the Silver Surfer. Deretter spilte han i filmer som Sunshine (2007), Street Kings (2008), The Losers (2010), Scott Pilgrim vs. the World (2010) og Snowpiercer (2013).
Hans mest kjente rolle til dags dato er imidlertid rollen som Steve Rogers/Captain America i superheltfilmene som inngår i Marvel Cinematic Universe. Hans første opptreden kom i Captain America: The First Avenger (2011), før han gjentok rollen i The Avengers (2012), Captain America: The Winter Soldier (2014) og Avengers: Age of Ultron (2015), samt i en ukredittert cameorolle i både Thor: The Dark World (2013) og Ant-Man (2015). Han skal også spille rollen i Captain America: Civil War (2016). Avengers: Infinity War, 2018
Miriam A. Ferguson

Bakgrunn

Etter studier ved Salado College i Bell County og Baylor Female College giftet hun seg i 1899 med James E. Ferguson. «Ma» Ferguson var guvernørens hustru (First Lady of Texas) i ektemaken «Pa» Fergusons embetsperiode som guvernør 1915–1917. «Pa» Ferguson ble avsatt og forbudt å senere stille til valg til noen embeter i Texas. Av den grunn kandiderte Miriam A. Ferguson i guvernørvalget i 1924.

Guvernør i Texas

I demokratenes primærvalg vant Ferguson mot Felix D. Robertson, som ble støttet av Ku Klux Klan og som gikk inn for alkoholforbud. I selve guvernørvalget beseiret hun republikaneren George C. Butte. 
Ved embetstiltredenen den 20. januar 1925 var hun den andre kvinnelige guvernøren i USAs historie. Som guvernør fikk hun igjennom en lov mot masker, i den hensikt å ramme Ku Klux Klan. Men loven ble satt til side av domstolene. Hun benådet 100 fanger i måneden, noe som førte til heftig kritikk. 
Ifølge motstanderne tok både hun og guvernørens mann «Pa» Ferguson imot bestikkelser i samband med benådninger og delstatens veigbyggingsprosjekter. 
Forsøket på å avsette også «Ma» Ferguson mislyktes, men kritikken mot henne hjalp Dan Moody til seier i demokratenes primærvalg før guvernørvalget i 1926. I primærvalget i 1930 tapte hun mot Ross S. Sterling som vant selve guvernørvalget og fikk i embetet møte velgernes misnøye i den store depresjonens Texas. 
Ferguson beseiret Sterling i primærvalget i 1932 og vant så selve guvernørvalget mot republikaneren Orville Bullington. «Ma» Ferguson var mindre kontroversiell i sin andre embetsperiode som guvernør. Hun stilte ikke opp til gjenvalg i guvernørvalget i 1934.

En siste kampanje

«Ma» Ferguson stilte som kandidat en gang til i demokratenes primærvalg før guvernørvalget 1940. Den gangen var hennes kampanje radikal i og med at hun gikk inn for en storsatsing på utdannelse, sosialstøtte for eldre texanere, og dessuten ytret støtte til fagforeningsbevegelsen. Hun tapte mot en mer konservativ kandidat, W. Lee O'Daniel.
Miriam A. Ferguson døde i 1961 og ble gravlagt på Texas State Cemetery i Austin.
Gjøkefugler

Taksonomi

Noen har plassert Hoatzin (Opisthocomus hoazin) i denne ordenen, men dette er trolig feil. Den har derfor blitt plassert i sin egen orden (Opisthocomiformes), og så langt man vet har den ingen spesielt nære slektninger. De nærmeste er allikevel trolig Accipitriformes.
Likestillings- og diskrimineringsombudet

Historie

Likestillings- og diskrimineringsombudet ble opprettet i 2006 som en etterfølgerinstitusjon etter tre tidligere statsetater: Likestillingsombudet, Likestillingssenteret og Senter mot etnisk diskriminering. Likestillingssenteret var en etterfølgerinstitusjon etter Likestillingsrådet, opprettet etter initiativ fra Norsk Kvinnesaksforening i 1972. Likestillingsombudet ble opprettet i 1978, med Eva Kolstad (tidligere leder for Norsk Kvinnesaksforening) som første ombud. Senter mot etnisk diskriminering ble opprettet i 1998.

Veiledning i rettigheter

Ombudet har dessuten plikt til å gi veiledning i diskrimineringssaker som omfattes av andre regler enn de ombudet håndhever. For eksempel i forbindelse anmeldelse av rasistisk motivert kriminalitet, oppsigelsessaker som behandles etter andre bestemmelser enn arbeidsmiljølovens likebehandlingskapittel eller ved søknad om fri sakførsel.

Internasjonale konvensjoner

Likestillings- og diskrimineringsombudet ønsker å utveksle erfaringer nasjonalt og internasjonalt. Ombudet skal påse at norsk rett og forvaltningspraksis samsvarer med Norges forpliktelser etter FNs kvinnekonvensjon og FNs rasediskrimineringskonvensjon.
Ballbinge

Ballbinge er et avgrenset område for ballspill, oftest laget for fotball. Den er inngjerdet slik at ballen lettere kan holdes i spill. Ballbinger er ofte satt opp i forbindelse med skoler.
Det er mulig å søke om tippemidler for å sette opp ballbinger. Både skoler, borettslag og idrettslag søker om midler.
Ballbinger produseres under mange merkenavn, blant annet Scansisløkka, Nordvestbingen og Bingen.
Den konsentrerte aktiviteten i ballbingene kan medføre økt støy og har medført tilfeller av naboklager. Derfor er det noen steder droppet å bygge ballbinger etter protester fra naboene. Støynivået avhenger imidlertid av hva slags materiale som brukes i bingen, hvor og hvordan den plasseres. For å minimere støyplagene har Helsedirektoratet utgitt en veileder for støyvurdering ved etablering av nærmiljøanlegg.
Faku

Faku (kinesisk: 法库县; pinyin: Fǎkù Xiàn) er et fylke i provinsen Liaoning i Folkerepublikken Kina. Det ligger i den subprovinsielle byen Shenyang.
I 1999 var folketallet på 441 753 innbyggere.

Kulturminner

Liao-gravene i Yemaotai eller Kitan-gravene i Yemaotai (叶茂台辽墓, Yemaotai Liaomu) ligger i fylket. De ble utgravd i 1974. De inneholdt 300 gravgaver: Silkebilder, silkestoffer, porsellen, lakkvarer og andre kulturgoder. Gravene ble i 2001 tilføyd listen over Folkerepublikken Kinas kulturminner.
William Carey (misjonær)

Bakgrunn og virke

Carey var lenge skomaker, men opptrådte samtidig som predikant og viste interesse for det da slumrende spørsmålet om hedningemisjonen.
I 1792 lyktes han med å få opprettet det engelske baptistmisjonsselskap, og kort deretter fulgte opprettelsen av andre engelske kirkesamfunns misjonsselskap.
Carey dro selv ut som misjonær for hinduene i Bengal. I 1793 ankom han India. Ettersom Det britiske østindiakompaniet hadde forbudt sine skipskapteiner å fa ham med seg, ble han nødt til å reise ut på et dansk fartøy. Han led først megen nød, men ble etterhvert oppsynsmann for en indigofabrikk og fikk dermed også tilgang til å arbeide som forkynner blant indere. 
Da fabrikken imidlertid skulle nedlegges ble det verre. Carey flyttet derfor i 1800 til den danske kolonien Serampore, hvortil det noe tidligere var kommet noen andre misjonærer som Det britiske østindiakompani hadde bortvist fra sine områder i India. Samme år døpte Carey sin første tidligere hindu.
Allerede i England hadde Carey med stor letthet lært seg hebraisk, gresk, fransk og latin. Nå tilegnede han seg atskillige av Indias språk og bidro ved utgivelse av grammatikker og ordbøker til kunnskapen om flere av disse språk, som for eksempel sanskrit, bengali og marathi. Han gjorde flere gammelindiske verker kjent i Europa i engelsk språkdrakt. 
I 1801 utga han fra sitt misjonstrykkeri Det nye testamente på bengali. Dette gjorde den indiske koloniforvaltning mer oppmerksom på ham, og han ble kort etter utnevnt til professor i sanskrit og bengali ved det nyopprettede universitetet i Fort William (Calcutta). Med hjelp fra flere misjonærer og indiske «punditer» fortsatte han parallelt med sin professortjeneste med stadig flere bibeloversettelser, og ved sin død i 1834 hadde han avsluttet oversettelsen av hele Bibelen på seks språk, av Det nye testamente på ytterligere 23, og dessuten mindre bibeldeler på ytterligere noen flere språk. Det var så langt blitt trykket 212.000 bibelekemplarer ved hans misjonstrykkeri.
Mot slutten av hans liv drev man misjonsarbeid fra sytten stasjoner, langs Gangesfloden dalslette opp til Delhi, samt i Assam og Arracan. De fleste misjonærer var hindier eller «eurasiere» (noe som i denne sammenheng betyr indiskfødte barn av europeiske foreldre).
Alt i 1817 var omkring 1 200 personer blitt døpte og over 10 000 barn hadde fått undervisning ved misjonsskolene. Ti år etter var tyve pikeskoler blitt grunnlagt i India. Et teologisk seminar hadde 58 studenter i 1827. 
Carey gjorde også en avgjørende innsats for å utvirke et forbud mot enkebrenning.
Kangerlussuaq

Kangerlussuaq, eller Søndre Strømfjord på dansk, er en by i Vestgrønland ved enden av fjorden med samme navn, nær Sisimiut. Byen ligger på høyde med Polarsirkelen omtrent 170 km fra vestkysten, men kun 30 km fra Innlandsisen.
Fra 1941 til 1992 hadde den amerikanske militærbasen Bluie West Eight tilhold i Søndre Strømfjord. Den lille byen har om lag 500 innbyggere.
Kangerlussuaq har den eneste lufthavnen på Grønland hvor det går an å lande store fly som f.eks. Boeing 747. Lufthavnen er viktig, for den er den eneste veien ut derfra, utenom båt. Den er portalen til Grønland; skal man til hovedstaden, Nuuk, tar man småfly fra Kangerlussuaq.
Beskjedne nedbørsmengder og ly for vind gir gode flybetingelser i det ellers harde arktiske klimaet.
Søndre Strømfjord har et rikt dyreliv. Blant annet finnes moskusfe, reinsdyr, fjellrev, falk, ørn og ravn. I vinterhalvåret er det et meget sterkt nordlys over området.
Kangerlussuaq har havn med sommerforbindelser til de vestgrønlandske byene. Byen har også hotell, supermarked, svømmehall, barnehage og skole.
Fra militærtiden er det igjen en del veier som man kan bruke til fots, med hest, sykkel eller bil. Veiene går rundt flyplassen og til et utkikkspunkt ved Russelgletscheren nær innlandsisen, som er en populær turistattraksjon.
Super Mario Land 2: 6 Golden Coins

Handling

Super Mario Land 2 finner sted rett etter hendelsene i det opprinnelige Super Mario Land-spillet. Wario er skurken i spillet, og han har skapt uro i Mario Land og holder til i et slott som ligger midt i Mario Land. For å komme inn i slottet og beseire Wario, må Mario samle seks gyldne mynter som ligger spredt rundt i Mario Land. Etter hvert kommer Mario seg inn i slottet, beseirer Wario og gjenoppretter orden i Mario Land.
Rodrigo José Carbone

Karriere

Han har spilt for Corinthians, Fluminense, Kashima Antlers og ŁKS Łódź.
Sony Acid Pro

Sony Acid Pro er et avansert musikkprogram laget av Sony. Den nyeste versjonen heter Sony Acid Pro 7.0. Opprinnelig var det laget av Sonic Foundry, men det ble kjøpt av Sony. Det kjører på alle versjoner av Microsoft Windows etter Windows 2000.
Sony Acid Pro er et kraftig redigeringsprogram som kan strekke eller krympe lyd uten å endre lydens frekvens (pitch), noe som ellers er et problem. Programmet har 20 DirectX audio effekter inkludert og bruker den kraftige nye Media Manager-teknologien, Beatmapper og Chopper. I tillegg har det mulighet for å mikse i 5.1 channel surround.
Sidsel Ben Semmane

Bakgrunn

11. februar 2006 ble Semmane landskjent i Danmark da hun vant Dansk Melodi Grand Prix med sangen «Twist of Love», skrevet av Niels Drevsholt. Som 17-åring var hun den yngste vinneren av konkurransen til da. Sangen endte senere som nummer 18 i Eurovision-finalen i Athen samme år. Kun dager etter konkurransen slapp hun debutalbumet Where Are My Shoes?. Under artistnavnet Miss Lil' Ben ga hun ut sin første EP i april 2013, med tittelen Break It, produsert av Alex Mørch. Hun byttet senere artistnavn til Sémmane i 2017, da hun inngikk platekontrakt med det tyske plateselskapet What We Call Records. Der slapp hun «Nobody's Prey».
Semmane vokste opp i True, vest for Aarhus. I midten av 2000-årene bodde hun i landsbyen Adslev.
Fridtjofs jul

Handling

Det er førjulstid i Ytre Enebakk, og mannskoret skal synge julen inn med bygda store sønn, Fridtjof, som solist. Men sognepresten, ligningssjefen og lensmannen 
vil stikke kjepper i jula, så å si, for Fridtjofs villmannskjøring og hans frivole omgang med bygdas fruer, og leier inn en torpedo til å ta seg av saken. Damekoret ligger i startgropa til å overta julekonserten med operadivaen Ragna Olm, men når det
brenner mer i bygda enn det Fridtjof brenner selv må 
han ta saken
i egne hender for å redde julefreden.
Norges kirker

Norges kirker er et dokumentasjonsprosjekt for kirkebygg knyttet til Den norske kirke. Prosjektet ble satt i gang av Riksantikvaren og er nå knyttet til Norsk institutt for kulturminneforskning. Resultatene ble fra tidlig på 1950-tallet publisert i bokserien Norske Minnesmerker utgitt av Riksantikvaren. Fra 2003 har materialet blitt publisert på internett.
Kårbolig

En kårbolig er et ekstra bolighus på gården.
Ved generasjonsskifte i landbruket er det tradisjon at avtroppende generasjon fikk kår hos overtakeren, som flyttet inn i hovedbygningen. Kåret var gjerne kontraktsfestet, og fri bolig var en vesentlig del. De eldre overtok kårboligen, alternativt en del av hovedbygningen. Man sa de levde på kår.
Yixing

Yixing (kinesisk: 宜兴; pinyin: Yíxīng) er et byfylke i byprefekturet Wuxi i provinsen Jiangsu i Folkerepublikken Kina. 
Det hadde i 1999 en befolkning på 2 082 352 innbyggere.

Historie

Yixing fylke ble opprettet i 221 f.Kr. under navnet Yangxian. Mellom 303 og 310 nedkjempet den lokale aristokraten Zhou Qi, eldste sønn av general Zhou Chu, opprør tre ganger. I hans ære ble fylket gitt det nye navn Yixing (义兴, betyr lojalitet og velstand). I 976  ble navnet Yixing endret til Yixing (宜兴) for å unngå et navnetabu knyttet til keiseren.

Leire og tekanner

Leiren fra Yixing er høyt skattet i produksjonen av steingods, særlig av tekanner (spesielt i zisha-stil - Yixing-tekanner). Disse kannene foretrekkes gjerne til den kinesiske teseremonien.
Leiren herfra gir kannene en viss porøsitet og andre egenskaper som tjener til å forsterke duften av krydder og opprettholde en konstant varme for bryggingen av te (for eksempel  oolong og pu-erh-te). Kannene har siden 1600-tallet vært en viktig eksportartikkel og er blitt populær blant annet i Thailand, Korea, Japan, Nederland, Storbritannia og Frankrike. Produsentene i Kina har gjerne tilpasset kannene etter kundenes smak, i den grad at det blant fagfolk identifiseres en særlig stil kalt «eksport-Yixing».

Shanjuanhulen

Shanjuanhulen er en viktig attraksjon i Yixing. Dette er et imponerende naturfenomen med en hall på 1 000 m², stalaktitter på opptil syv meter og en foss med et fall på 120 meter utenfor. Temperaturen er rundt 23ºC hele året. Hulehallen er dekorert med dikt i kinesisk kalligrafi. Grotten er oppkalt etter Shanjuan, en vismann som det fortelles slo seg ned her en gang 2-3000 år før Kristus.

Administrative enheter

Yixing består av fire subdistrikter og 14 storkommuner:

Samferdsel

Kinas riksvei 104 løper gjennom byfylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Extreme Noise Terror

Extreme Noise Terror (ofte forkortet til ENT) er et crust punk og ekstrem metal-band, opprinnelig fra Ipswich i England. Det ble dannet i januar 1985, og er et av de viktigste tidlige britiske grindcore-bandene, og er fremdeles i virksomhet i dag.
ENT startet først som et hardcore punk-band. Det ble imidlertid fort klart ut fra tidlige konserter at de var langt mere ekstreme enn mange band innen den sjangeren. Sammen med Napalm Death, bidro Extreme Noise Terror til å karakterisere den tidlige, erketypiske grindcore-sounden: Skarpe politiske tekster, kvernende gitarer, ekstremt raskt tempo og ofte veldig korte sanger.
ENT er bemerkelsesverdige for bandets bruk av to vokalister. De har også spilt inn flere sessions for BBC Radio 1-DJ'en John Peel. I 1992 opptrådte Extreme Noise Terror live med dansemusikk-gruppen The KLF på BRIT Awards. De arbeidet også på The KLF's oppgitte album The Black Room.
Extreme Noise Terror er emne for en artikkel i den musikkologiske essaysamlingen Bad Music: The Music You Love To Hate. (ed. Christopher Washburn and Maiken Derno; Routledge, 2004. ISBN 978-0415943666)
Haga (radiostasjon)

Haga var en Secret Intelligence Service (SIS) radiostasjon på Sunnmøre under andre verdenskrig. Stasjonen var bemannet av Erling Rønneberg fra august 1944 til 5. mars 1945. Den rapporterte om tyske konvoier og flåtebevegelser i skipsleia på Møre-kysten. Stasjonen ble etablert på Torholmen nord for Ålesund. Agenten hadde fått hjelp av folk på Torholmen og Roald på Vigra.

Rønneberg ble hentet ut av Shetlandsgjengens «Vigra» den 5. mars og stasjonen opphørte .
Sterke saker

Sterke saker er et musikkalbum med Kjetil Nordfjeld & Christiania, utgitt i 2009.
Troppevatnet

Litt om området

For å komme til Troppevatnet må man ta til venstre etter å ha gått opp Neverdalsskaret på stien til Preikestolen. På vei opp til Preikestolen kan innsjøen ses på motsatt side av Neverdalen. 
Innsjøen er omkranset av fjellene Urhaugen på nordøstre side, Løknuten på sørvestre side, og Troppeknuten på sørøstre side. Innsjøen har sitt utløp i en bekk som renner gjennom Neverdalen. Via noen mindre innsjøer og tjern renner denne bekken til slutt ut i Lysefjorden, noen hundre meter innenfor Skitvika.

Historie

Troppevatnet ble i sin tid vurdert tatt med i et kraftutbyggingsprosjekt i Jørpelandsvassdraget, men NVE gikk i 2005 i mot overføring av Troppevatnet på grunn av store negative konsekvenser for allmenne interesser.

Om navnet

Den offisielle skrivemåten er Troppevatnet, men navnet uttales som regel Troppavatnet av lokalbefolkningen. Navnet kommer av at vannet ligger i et område hvor terrenget trapper seg.
Lyzja

Lyzja (russisk: Лыжа) er en elv i Republikken Komi i Russland, og en av sideelvene til Petsjora fra venstre. Den er 223 kilometer lang, og har et nedbørfelt på 6 620 km². Lyzja munner ut i Petsjora ved landsbyen Ust-Lyzja.
Lyzja renner gjennom et øde område i regionen Petsjorskaja grjada. Elvens bredder er tildels svært myrlendt, og elven renner sakte og har svært mange kurver. Flere små sideelver renner ut i Lyzja fra åsene langs Petsjora-ryggen. De største sideelvene er Vadma fra venstre og Sigavej fra høyre. Lyzja fryser til i månedsskiftet oktober/november, og blir isfri igjen i april/mai.
Tbilisi opera- og balletteater

Tbilisi opera- og balletteater (georgisk: თბილისის ოპერისა და ბალეტის თეატრი) er den georgiske nasjonalscene for opera og teater, beliggende i Georgias hovedstad Tbilisi.
Den ligger langs avenyen Rustavelis Gamziri i sentrum av byen. Huset sto ferdig i 1851 og er landets eldste operahus. Den har hatt forestillinger av stjerner som Montserrat Caballé og José Carreras.
Institusjonen ledes av David Sakvarelidze og ballettens kunstneriske leder er danserinnen Nina Ananiashvili.
Besk rørsopp

Kjennetegn

Besk rørsopp har en lysegrå, halvkuleformet hatt. Hatten er opptil 15 cm i diameter. Hatten er tørr og fløyelsmyk. Rørene er hos unge sopper lysegule, men blir senere olivengule til olivengrønne. Rørene blir ved trykk blågrønne. Stilken er fortykket til sylindrisk. Stilken er lysegul øverst, med rødt årenett. Videre nedover er stilken karminrød. Soppen har gulhvitt kjøtt, som ved overskjæring blir svakt blåfarget .